আগেই ঘৃণ্য জঙ্গি হামলার নিন্দা করেছিলেন। এবার আরও একধাপ এগিয়ে শহিদ জওয়ানদের শিক্ষার দায়ভার নিজের কাঁধে তুলে নিলেন বীরেন্দ্র সহবাগ। জানিয়ে দিলেন নিখরচায় তাঁর স্কুলে পঠনপাঠনের ব্যবস্থা করা হবে শহিদ-সন্তানদের।

এই বিষয়ে অন্যান্য খবর

সহবাগের ‘বেবিসিটিং’ বিজ্ঞাপনের জবাব দিলেন পন্থ, সোশ্যাল মিডিয়ায় আলোড়ন 


পুলওয়ামায় ভয়াবহ জঙ্গি আক্রমণে ৪০-এরও বেশি জওয়ান মারা গিয়েছেন। আত্মঘাতী কাশ্মীরের জঙ্গির সঙ্গে পাকিস্তানের নিষিদ্ধ জঙ্গি সংগঠন জঈশ-ই-মহম্মদ যোগের কথা জানা গিয়েছে। সহবাগ এদিন লিখেছেন, ‘‘যাই করা হোক না কেন, তা পর্যাপ্ত নয়। তবে যা করতে পারি তা হল সহবাগ ইন্টারন্যাশানাল স্কুলে মহান শহিদদের সন্তানদের পড়াশুনোর দায়িত্ব। এই তীব্র ব্যথা সহ্য করা সম্ভব নয়। যাঁরা আহত তাঁদের দ্রুত আরোগ্য কামনা করছি।’’

Nothing we can do will be enough, but the least I can do is offer to take complete care of the education of the children of our brave CRPF jawans martyred in #Pulwama in my Sehwag International School @SehwagSchool , Jhajjar. Saubhagya hoga 🙏 pic.twitter.com/lpRcJSmwUh
— Virender Sehwag (@virendersehwag) February 16, 2019

সহবাগের পাশাপাশি অন্য় ক্রীড়াবিদরাও সাহায্যের হাত বাড়িয়ে দিয়েছেন। তারকা বক্সার বিজেন্দর সিংহ নিজের একমাসের বেতন দেওয়ার কথা ঘোষণা করেছেন। তিনি বর্তমানে হরিয়ানা পুলিশ হিসেবে কর্মরত।